**Acord**

**privind prelucrarea datelor cu caracter personal**

**în cadrul interviului organizat de Ministerul Justiției, în perioada 04 - 12 decembrie 2023, pentru dobândirea calității de expert tehnic judiciar de către persoanele care au titlul de academician, profesor universitar sau conferențiar universitar, doctor docent ori doctor într-o anumită specializare**

Având în vedere:

• Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date;

• faptul că prin „date cu caracter personal” se înțelege orice informație privind o persoană fizică identificată sau identificabilă; o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau prin referire la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;

Vă comunicăm următoarele:

* Colectarea datelor cu caracter personal în vederea înscrierii și participării la interviul organizat de Ministerul Justiției în perioada 04 - 12 decembrie 2023, afișarea pe site-ul Ministerului Justiției și pe ușa sălilor de interviu a listelor nominale ale candidaților înscriși, comunicarea rezultatelor prin afișare, repartizarea candidaților pe zile și ore, publicarea datelor de contact ale candidaților declarați admiși în *Tabelul nominal cuprinzând experții tehnici judiciari* reprezintă procese de prelucrare a datelor cu caracter personal necesare în vederea îndeplinirii obligațiilor legale ce revin Ministerului Justiției.
* Temeiul juridic al acestor procese de prelucrare a datelor cu caracter personal îl constituie legislația aplicabilă, respectiv:
* Ordonanța Guvernului nr. 2/2000 privind organizarea activității de expertiză tehnică judiciară și extrajudiciară, cu modificările și completările ulterioare.
* Ordinul ministrului justiției nr. 1322/C/2000 pentru aprobarea Regulamentului privind atribuirea calității de expert tehnic judiciar și de specialist, cu modificările și completările ulterioare;
* Afișarea, fie letrică, fie electronică a numelui și prenumelui, precum și a rezultatelor obținute reprezintă prelucrare de date adecvate, relevante și limitate la ceea ce este necesar în raport cu scopul determinat, explicit și legitim în care sunt colectate/prelucrate, respectiv organizarea de către Ministerul Justiției a interviului și publicarea datelor de contact ale candidaților declarați admiși în *Tabelul nominal cuprinzând experții tehnici judiciari*. Prelucrarea ulterioară prin stocare a acestor date se realizează în scopul arhivării conform legislației specifice și în scopuri statistice, precum și în scopul publicării datelor de contact ale candidaților declarați admiși în *Tabelul nominal cuprinzând experții tehnici judiciari*, nefiind incompatibilă cu scopul inițial pentru care au fost colectate, cu respectarea măsurilor tehnice de securitate împotriva prelucrării ilegale.

Luând în considerare cele de mai sus, **subsemnata/subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** declar că am luat cunoștință că informațiile furnizate de mine reprezintă date cu caracter personal și că sunt de acord cu prelucrarea acestora de către Ministerul Justiției, în conformitate cu prevederile Legii nr. 190/2018 pentru punerea în aplicare a Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și, prin libera voință, am semnat prezentul Acord referitor la prelucrarea și stocarea datelor cu caracter personal, astăzi, \_\_\_\_\_\_\_\_\_\_\_\_\_\_\_\_\_\_\_\_.

**Candidat Semnătură**

Nume și Prenume